วีรชัย พุทธวงศ์

**รองศาสตราจารย์ ดร.วีรชัย พุทธวงศ์** () เป็นอดีตอาจารย์และนักวิชาการสาขาเคมีอินทรีย์มหาวิทยาลัยเกษตรศาสตร์ ตำแหน่งบริหารสูงสุด เคยเป็นผู้ช่วยอธิการบดีฝ่ายนวัตกรรมและกิจการเพื่อสังคม มหาวิทยาลัยเกษตรศาสตร์ ปี 2563 -1 ต.ค. 2568 รองศาสตราจารย์วีรชัยฯ ลาออกจากพนักงานมหาวิทยาลัยเกษตรศาสตร์ ในวัย 52 ปี เพื่อสานต่อธุรกิจตนเองที่กำลังเติบโต โดยมหาวิทยาลัยเกษตรศาสตร์มีคำสั่งที่ 2631/2568 อนุญาตให้ลาออกจากงาน ได้ มีผลตั้งแต่วันที่ 1 ตุลาคม 2568 เป็นต้นไป  ตรงกับวัน เกษียณอายุ ของพนักงานทั่วไปพอดี

## ประวัติ
เกิดวันที่ 12 เมษายน พ.ศ. 2516 จบการศึกษาระดับปริญญาตรี วิทยาศาสตร์บัณฑิต จากมหาวิทยาลัยสงขลานครินทร์ ใน พ.ศ. 2538 ระดับปริญญาโท วิทยาศาสตร์มหาบัณฑิต จากคณะวิทยาศาสตร์ มหาวิทยาลัยเชียงใหม่ พ.ศ. 2541 และระดับปริญญาเอก วิทยาศาสตร์ดุษฎีบัณฑิต สาขาเคมีอินทรีย์ ด้วย โครงการปริญญาเอกกาญจนาภิเษก (The Royal Golden Jubilee Ph.D programme) รุ่นที่ 1 จากมหาวิทยาลัยเชียงใหม่ ร่วมกับ University of Wollongong ประเทศออสเตรเลีย ปี พ.ศ. 2544
 
สำเร็จการวิจัยระดับหลังปริญญาเอกสาขาเคมีของผลิตภัณฑ์ธรรมชาติ (Natural Products Chemistry) ณ National Institute of Environmental Studies ประเทศญี่ปุ่น  ปี พ.ศ. 2546 และในปี พ.ศ. 2547 ได้รับวุฒิบัตรสาขาผู้ประกอบการด้านวิทยาศาสตร์ (Certificate in Science Entrepreneurship) จากคณะวิทยาศาสตร์ จุฬาลงกรณ์มหาวิทยาลัย เป็นการเรียนการสอนร่วมกับ National University of Singapore

รองศาสตราจารย์วีรชัยได้รับราชการเป็นข้าราชการพลเรือนในสถาบันอุดมศึกษา ตั้งแต่ปี พ.ศ. 2541 ที่มหาวิทยาลัยแม่โจ้ ด้วยทุนส่งเสริมความรู้ความสามารถพิเศษของทบวงมหาวิทยาลัย(ปัจจุบันคือ กระทรวงการอุดมศึกษา วิทยาศาสตร์ วิจัยและนวัตกรรม) ในระหว่างที่ศึกษาระดับปริญญาโทสาขาเคมี ที่คณะวิทยาศาสตร์ มหาวิทยาลัยเชียงใหม่ โดยมีคำสั่งให้บรรจุเป็นข้าราชการรับใช้ทุนที่มหาวิทยาลัยแม่โจ้ จ. เชียงใหม่ ก่อนลาออกมาเป็นพนักงานมหาวิทยาลัย ที่ มหาวิทยาลัยเกษตรศาสตร์ กำแพงแสน ในปี พ.ศ. 2551 ด้วยเหตุผลย้ายมาอยู่กับครอบครัว 
ต่อมาได้เข้ามามีบทบาทเป็นแกนนำพนักงานมหาวิทยาลัย และเลขาธิการ ศูนย์ประสานงานบุคลากรในสถาบันอุดมศึกษาของรัฐ ด้วยปัญหาเรื่อง ความไม่เป็นธรรมของพนักงานมหาวิทยาลัย รองศาสตราจารย์วีรชัยเป็นแกนนำคนสำคัญในการเรียกร้องสิทธิเรื่องค่าตอบแทนตำแหน่งทางวิชาการของพนักงานมหาวิทยาลัย และเป็นบุคคลที่มีบทบาทในการเรียกร้องความเป็นธรรมให้กับพนักงานมหาวิทยาลัยอย่างต่อเนื่อง  บทบาทสำคัญในฐานะเลขาธิการศูนย์ประสานงานบุคลากรในสถาบันอุดมศึกษาของรัฐคือ การเรียกร้องสิทธิสวัสดิการรักษาพยาบาลของบุคลากรในสถาบันอุดมศึกษา กลุ่มที่ไม่ใช่ข้าราชการ

รองศาสตราจารย์วีรชัย เริ่มเข้ามามีชื่อเสียงในสื่อทุกแขนง ทางด้านวิทยาศาสตร์และเทคโนโลยี สื่อมวลชนจะเรียก "อ.อ๊อด ม. เกษตรศาสตร์" เหตุการณ์ที่ทำให้ประชาชนรู้จักอย่างกว้างขวางมากที่สุดคือ กรณีร่วมกับนักข่าวเปิดเผยกลไฟไหม้ปริศนา ที่จังหวัดพัทลุง และเหตุการไฟปริศนาตามจังหวัดต่างๆทั่วประเทศ กรณีพิสูจน์นำมันเครื่องดัง จนนำไปสู่การดำเนินคดี  การพิสูจน์กระทะโคเรียคิง จนนำไปสู่การดำเนินคดี  และการเฉลยพิสูจน์กรณีความเชื่อที่ไม่ถูกต้องในสังคมไทย เรื่อยมาจนถึงปัจจุบัน


## เครื่องราชอิสริยาภรณ์

## อ้างอิง

หมวดหมู่:บุคคลที่เกิดในปี พ.ศ. 2516
หมวดหมู่:บุคคลที่ยังมีชีวิตอยู่
หมวดหมู่:นักวิชาการชาวไทย
หมวดหมู่:รองศาสตราจารย์
หมวดหมู่:ข้าราชการพลเรือนชาวไทย
หมวดหมู่:อาจารย์คณะวิทยาศาสตร์
หมวดหมู่:บุคคลจากคณะวิทยาศาสตร์ มหาวิทยาลัยสงขลานครินทร์
หมวดหมู่:บุคคลจากคณะวิทยาศาสตร์ มหาวิทยาลัยเชียงใหม่
หมวดหมู่:บุคคลจากคณะศิลปศาสตร์และวิทยาศาสตร์ มหาวิทยาลัยเกษตรศาสตร์
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.ช.